CELEX: 52008XG0606(01)
Language: da
Date: 2008-06-06 00:00:00
Title: Rådets konklusioner af 22. maj 2008 om en europæisk fremgangsmåde i forbindelse med mediekendskab i det digitale miljø

6.6.2008   
            
            
               DA
            
            
               Den Europæiske Unions Tidende
            
            
               C 140/8
            
         Rådets konklusioner af 22. maj 2008 om en europæisk fremgangsmåde i forbindelse med mediekendskab i det digitale miljø
   (2008/C 140/08)
   RÅDET FOR DEN EUROPÆISKE UNION,
   som tager følgende i betragtning:
   
               —
            
            
               i det nye direktiv om audiovisuelle medietjenester hedder det, at »mediekendskabet bør forbedres i alle sektorer af samfundet«, og der opfordres til, at fremskridtene overvåges nøje for så vidt angår mediekendskab. Det forpligter Kommissionen til at måle mediekendskabet i alle medlemsstaterne og fremlægge rapporter herom (1). Der er derfor behov for kriterier for vurderingen af mediekendskab
            
         
               —
            
            
               Europa-Parlamentet har anmodet Rådet og Kommissionen om »at udvikle og gennemføre uddannelsesprogrammer på medieområdet for at fremme et aktivt og ansvarligt medborgerskab i Europa« (2)
               
            
         
               —
            
            
               Unesco har også fremhævet mediekendskabets afgørende betydning, for eksempel i »the Grünwald Declaration on Media Education« (1982) og i Pariserklæringen — 12 anbefalinger vedrørende medieuddannelse (2007), og Europarådet har i anbefalingen fra Europarådets Ministerkomité til medlemsstaterne anbefalet at give børn hjælpemidler i det nye informations- og kommunikationsmiljø (2006)
            
         
               —
            
            
               Kommissionen har indledt en offentlig høring om mediekendskab (3) og en undersøgelse af de nuværende tendenser og fremgangsmåder inden for mediekendskab i Europa (4)
               
            
         
               —
            
            
               Europa-Parlamentets og Rådets henstilling om nøglekompetencer for livslang læring (2006) identificerer viden, færdigheder og holdninger i relation til digital kompetence
            
         
               —
            
            
               Europa-Parlamentets og Rådets henstilling af 20. december 2006 om beskyttelse af mindreårige og den menneskelige værdighed og om berigtigelsesretten i forbindelse med den europæiske industris konkurrenceevne inden for audiovisuelle tjenester og onlineinformationstjenester (2006) indeholder allerede en række mulige foranstaltninger til fremme af mediekendskab —
            
         1.   SER MED TILFREDSHED PÅ
   
               —
            
            
               Kommissionens meddelelse om en europæisk fremgangsmåde i forbindelse med mediekendskab i det digitale miljø, der er endnu en byggeklods til den europæiske audiovisuelle politik.
            
         2.   STØTTER
   
               —
            
            
               den strategiske opfattelse, som foreslået af Europa-Kommissionen, af mediekendskab som en vigtig faktor for aktivt medborgerskab i dagens informationssamfund, der kan bidrage til at nå Lissabondagsordenens mål.
            
         3.   ERKENDER
   
               —
            
            
               betydningen af mediekendskab og dets rolle til fremme af borgernes aktive deltagelse i det økonomiske, kulturelle og demokratiske samfundsliv
            
         
               —
            
            
               at mediekendskab, navnlig evnen til kritisk evaluering af indhold, i vid udstrækning betinger brugernes tillid til digitale teknologier og medier og derfor også brugen af informations- og kommunikationsteknologi (ikt) og medier, der er prioriteret højt i den strategiske politikramme »i2010«
            
         
               —
            
            
               den betydning, som brugere med mediekendskab har i forbindelse med fremme af mediepluralisme og indholdets kvalitet
            
         
               —
            
            
               de forskellige bestræbelser, der udfoldes i medlemsstaterne for at forbedre og fremme mediekendskab, selv om der er forskelle hvad angår praksis og niveauer medlemsstaterne imellem
            
         
               —
            
            
               mangelen på fælles kriterier og indikatorer for måling af mediekendskab
            
         
               —
            
            
               betydningen af at indkredse og fremme god praksis for udvikling af mediekendskab
            
         
               —
            
            
               betydningen af uddannelse og erhvervsuddannelse i forbindelse med udviklingen af større mediekendskab og det heraf følgende behov for at forbedre læreruddannelsen og øge undervisernes bevidsthed på alle uddannelses- og erhvervsuddannelsesniveauer.
            
         4.   FREMHÆVER
   
               —
            
            
               relevansen af europæiske programmer og initiativer såsom MEDIA 2007, livslang læring 2007-2013 og Safer Internet Plus
            
         
               —
            
            
               at det fremtidige arbejde bør bygge på disse og relaterede initiativer og medvirke til at opnå større bevidsthed om betydningen af mediekendskab blandt borgerne
            
         
               —
            
            
               behovet for regelmæssig udveksling af oplysninger, bedste praksis og på uddannelsesområdet pædagogiske metoder mellem medlemsstaterne.
            
         5.   NOTERER SIG
   
               —
            
            
               at Kommissionen agter at foretage en yderligere undersøgelse med henblik på at udarbejde kriterier og indikatorer til måling af niveauet af mediekendskab under behørig hensyntagen til alt det relevante arbejde, der er i gang inden for andre internationale organisationer
            
         
               —
            
            
               at Kommissionen agter at fortsætte med at fremme udarbejdelsen og udvekslingen af god praksis inden for mediekendskab i det digitale miljø.
            
         6.   OPFORDRER KOMMISSIONEN TIL
   
               —
            
            
               at følge udviklingen på dette område nøje og holde øje med behovet for yderligere politiske tiltag på europæisk plan
            
         
               —
            
            
               at anvende Kontaktudvalget, der er nedsat i henhold til direktivet om audiovisuelle medietjenester, i en passende sammensætning som et forum for udveksling af oplysninger og bedste praksis vedrørende mediekendskab og input til udarbejdelsen af den politiske dagsorden på dette område. Eksperter fra den private sektor og andre interessenter bør indbydes til at bidrage til dette arbejde.
            
         7.   OPFORDRER MEDLEMSSTATERNE TIL
   
               —
            
            
               at tilskynde de relevante myndigheder, f.eks. dem, der er ansvarlige for lovgivningen om audiovisuel og elektronisk kommunikation, til at samarbejde og fremme et bedre mediekendskab
            
         
               —
            
            
               at fremme og lette udarbejdelsen og gennemførelsen af adfærdskodekser og andre samregulerings- og selvreguleringsinitiativer sammen med alle interesserede parter på nationalt plan
            
         
               —
            
            
               at tilskynde alle interessenter, navnlig inden for medie- og ikt-sektoren, til at udføre deres egen regelmæssige forskning i og observation af de forskellige aspekter og dimensioner af mediekendskab
            
         
               —
            
            
               at fremme bevidstgørelsesinitiativer, herunder dem, der fokuserer specifikt på anvendelsen af ikt, som er rettet mod unge og deres forældre, og inddrage ungdomsorganisationer samt medierne
            
         
               —
            
            
               at fremme mediekendskab inden for rammerne af deres strategier for livslang læring og tilskynde til peer learning og udveksling af god praksis mellem lærere om dette uddannelsesaspekt.
            
         
      (1)  Artikel 26: Kommissionen skal fremlægge »en rapport om gennemførelsen af direktivet og eventuelt give andre forslag til tilpasningen til udviklingen inden for audiovisuelle medietjenester, særlig set i lyset af den seneste teknologiske udvikling, sektorens konkurrenceevne og medlemsstaternes niveau af mediekendskab«.
   
      (2)  Beslutning af 6. september 2005 om direktivet vedrørende fjernsyn uden grænser (89/552/EØF).
   
      (3)  Se »Report on the results on the public consultation on Media Literacy«:
   http://ec.europa.eu/avpolicy/media_literacy/docs/report_on_ml_2007.pdf
   
      (4)  Se: http://ec.europa.eu/avpolicy/media_literacy/index_en.htm